Chrysler Building
Chrysler Buildingin rakentaminen aloitettiin vuonna 1928. Rakennuksen suunnitteli arkkitehti William Van Alen ja sen rakentamiseen osallistui jopa 2 000 työmiestä. Arvioiden mukaan työmiehet rakensivat neljä kerrosta viikossa. Rakennustyöt saatiin valmiiksi vuonna 1930. Chrysler Building oli valmistuttuaan maailman korkein rakennus, mutta vain seuraavat yksitoista kuukautta, jolloin Empire State Building valmistui. Ennen Chrysler Buildingia maailman korkein rakennus oli Eiffelin torni.
Kansas City Power and Light Building
Kansas City Power and Light Building (tunnetaan myös nimillä KCP&L Building ja Power and Light Building, ) on pilvenpiirtäjä Kansas Cityssä Missourin osavaltiossa Amerikan Yhdysvalloissa. Vuonna 2002 rakennus pääsi National Register of Historic Places -rekisteriin. Rakennusta alettiin rakentaa vuonna 1930 ja se valmistui samana vuonna. Rakennus edustaa tyyliltään art decoa.